Auka Mahuida
Auka Mahuida (isp. Sierra Auca Mahuida) – vulkaninis kalnagūbris vakarų Argentinoje, Neukeno provincijoje, 50 km į šiaurę nuo Anjelo, Neukeno ir Kolorado tarpupyje. Masyvą sudaro pagrindinis ugnikalnis (Auka Mahuidos kalnas, 2235 ar 2258 m) ir daugiau, nei 100 mažesnių kūgių, iš kurių išsiliejusi lava bazaltu padengė nuosėdines uolienas. Būdingas plokščiakalnių reljefas su lėkštais ir labai plačiais šlaitais. Ryškiai matomi skirtumai tarp tamsios bazaltinės lavos ir po apačia slūgsančių šviesių Kreidos ir Terciaro laikotarpio uolienų. Auka Mahuidoje būdingas sausringas klimatas, skurdi augalija. Piečiau telkšo nenuotakus Anjelo baseinas. Masyve yra Auka Mahuevos palentologinė radavietė, kurioje rasta titanozaurų kiaušinių. Kebrada de la Piedra Pintados vietovėje rasta senovinio urvų meno. 1996 m. Auka Mahuida paskelbta provincinio lygmens gamtos rezervatu. Auka Mahuidos bedlandai Uolienų sluoksnių atodangos Auka Mahuida iš palydovo